CELEX: 62016CA0106
Language: sk
Date: 2017-10-25 00:00:00
Title: Vec C-106/16: Rozsudok Súdneho dvora (veľká komora) z 25. októbra 2017 (návrh na začatie prejudiciálneho konania, ktorý podal Sąd Najwyższy – Poľsko) – konanie začaté spoločnosťou POLBUD – WYKONAWSTWO sp. z o.o., v likvidácii (Návrh na začatie prejudiciálneho konania — Sloboda usadiť sa — Cezhraničná zmena spoločnosti — Premiestnenie registrovaného sídla bez premiestnenia skutočného sídla — Odmietnutie výmazu z obchodného registra — Vnútroštátna právna úprava podmieňujúca výmaz z obchodného registra zrušením spoločnosti s likvidáciou — Pôsobnosť slobody usadiť sa — Obmedzenie slobody usadiť sa — Ochrana záujmov veriteľov, menšinových spoločníkov a zamestnancov — Boj proti zneužívajúcim konaniam)

18.12.2017   
            
            
               SK
            
            
               Úradný vestník Európskej únie
            
            
               C 437/7
            
         Rozsudok Súdneho dvora (veľká komora) z 25. októbra 2017 (návrh na začatie prejudiciálneho konania, ktorý podal Sąd Najwyższy – Poľsko) – konanie začaté spoločnosťou POLBUD – WYKONAWSTWO sp. z o.o., v likvidácii
   (Vec C-106/16) (1)
   
   ((Návrh na začatie prejudiciálneho konania - Sloboda usadiť sa - Cezhraničná zmena spoločnosti - Premiestnenie registrovaného sídla bez premiestnenia skutočného sídla - Odmietnutie výmazu z obchodného registra - Vnútroštátna právna úprava podmieňujúca výmaz z obchodného registra zrušením spoločnosti s likvidáciou - Pôsobnosť slobody usadiť sa - Obmedzenie slobody usadiť sa - Ochrana záujmov veriteľov, menšinových spoločníkov a zamestnancov - Boj proti zneužívajúcim konaniam))
   (2017/C 437/10)
   Jazyk konania: poľština
   
      Vnútroštátny súd, ktorý podal návrh na začatie prejudiciálneho konania
   
   Sąd Najwyższy
   
      Účastník konania pred vnútroštátnym súdom
   
   POLBUD – WYKONAWSTWO sp. z o.o., v likvidácii
   
      Výrok rozsudku
   
   
               1.
            
            
               Články 49 a 54 ZFEÚ sa majú vykladať v tom zmysle, že sloboda usadiť sa sa uplatňuje na premiestnenie registrovaného sídla spoločnosti, založenej podľa práva členského štátu, na územie iného členského štátu s cieľom jej premeny v súlade s podmienkami stanovenými právnou úpravou tohto druhého členského štátu na spoločnosť podľa práva tohto druhého členského štátu bez premiestnenia skutočného sídla uvedenej spoločnosti.
            
         
               2.
            
            
               Články 49 a 54 ZFEÚ sa majú vykladať v tom zmysle, že bránia právnej úprave členského štátu, ktorá premiestnenie registrovaného sídla spoločnosti, založenej podľa práva členského štátu, na územie iného členského štátu s cieľom jej premeny na spoločnosť podľa práva tohto posledného uvedeného štátu v súlade s podmienkami stanovenými jeho právnou úpravou podmieňuje likvidáciou prvej spoločnosti.
            
         
      (1)  Ú. v. EÚ C 211, 13.6.2016.